Аԥсны агәабзиарахьчара аминистрра ацхыраара ласы амашьынқәа ҩба аиуит Чечентәылантәи
© Foto / facebook / Министерство здравоохранения Республики АбхазияМинздрав Абхазии получил две машины скорой помощи в дар от Чеченской Республики.
Ацхыраара ласы амашьынақәа ҳамҭас Аԥсны иаиут Аслан Бжьаниеи Урыстәылатәи аҳәынҭқарратә дума адепутат Адам Делимханови реицәажәара ашьҭахь.
АҞӘА, цәыббра 5 – Sputnik. Аԥсны агәабзиарахьчара аминистрра ацхыраара ласы амашьынақәа ҩба ҳамҭас иаиуит Чечентәылатәи ареспублика аҟынтәи. Абри атәы аанацҳауеит аусбарҭа апресс-маҵзура.
30 Нанҳәа, 17:32
Амашьынақәа Аԥсны агәабзиарахьчара аминистр Едуард Быҭәба ииҭеит Краснодартәи атәылаҿацә аҟны Чечентәыла ахаҭарнакс иҟоу Саид-Хусеин Хамзатов аԥсуа-аурыс ҳәааҟны, асабша цәыббра 4 азы.
Хамзатов иазгәеиҭеит, амашьынақәа Апсны хамҭас ишарҭаз Чечентәыла ахада Рамзан Кадыров идҵалеи Чечентәыла раԥхьатәи ахада Аҳмат-Хаджи Кадыров ихьӡ зху ауаажәларратә фонд апрезидент Аимани Кадырови.
"Хара ҳаимаздуа ажәытәӡатәи ҳқьабзқәеи, ҳаҩызареи, ҳаиашьареи роуп", - ҳәа азгәеиҭеит Хамзатов.
Агәабзиарахьчара аминистр Едуард Быҭәба ҭабуп ҳәа реиҳәеит иҟарҵаз адгыларазы.
"Иҭабуп ҳәа шәасҳәоит иҟашәҵаз ацхырааразы, иахьа иуадаҩу аамҭаз Урыстәылеи егьырҭ адунеи атәылақәеи рыҟны аҿкчымазара иамҽхакны ианамоу, шәара шәҳавагылеит", - иҳәеит Едуад Быҭәба.
Ацхыраара лас азы амашьынақәа рыҭахоит ареспублика ахәшәтәырҭатә усбарҭақәа.